IDEAS

**PARA UNHA HOMILÍA CON NENOS**

31 DECEMBRO 2023

**Xesús nace nunha FAMILIA**

**quere e coida a túa**

1. **VER: A familia**
* **En Nadal** **pasamos máis momentos na casa,** gozamos da familia, estreitamos lazos.
* Hai realidades que valoramos moito: **a familia é o máis importante para nós.**
* Facemos e comentamos a **árbore xenealóxica** da nosa familia: abaixo o noso nome, por encima, irmáns, os papás etc. E un álbum cos momentos máis importantes.
* + ***Por que é importante a familia? Que valoras dela?***

***Que recibes da túa familia? Que lle achegas ti?***

**2.XULGAR: A familia de Xesús**

- No evanxeo deste domingo fálasenos da **familia de Nazaré**, a de Xesús, Xosé e María, a Sagrada. Familia. Unha familia que tivo que saír, fuxir fóra da súa terra, pobre. O ancián Simeón di de Xesús que é o “Salvador”, a “luz”…

Tamén se recoñece que “***Xesús ía crecendo en sabedoría e graza”.*** O Eclesiástico afirma: *“Meu fillo, sé constante en honrar o teu pai, non o abandones,”* e Colosenses: *“sexa o voso uniforme ou lema: a misericordia entrañable, a bondade, a dozura, o amor*”.

**QUE NOS QUERE DICIR?**

**1. Algo terá a familia: Deus quixo nacer, vivir e ser educado nela**. Nela Xesús aprendeu a amar sen condicións e a sentirse querido, a darse aos demais, a colaborar, a rezar, a crecer como persoa, a respectar o outro e ser respectado, a obedecer, a rir e gozar cada momento, a pedir perdón… *“Jesús ía crecendo”.*

**2.** **Non esquezas:** -Non existen familias perfectas, só nas películas. -A familia non é unha casa acabada senón unha semente que se coida e régase a diario. -Na familia compartimos a vida e o que temos.

-Na familia crece o noso corazón que, como os ovos no niño, só se desenvolve se hai calor, se existe agarimo. -Na familia educamos na fe, rezamos xuntos, crecemos como fillos de Dios. –Na familia aprendemos a rezar e querer a Jesús e a María. –E non esquezamos que hai outras dúas familias moi importantes: a familia do mundo (somos todos irmáns) e a familia da Igrexa (todos fillos de Dios

***Que podemos mellorar na nosa familia?***

***Como andades de dozura e amor?***

**3.ACTUAR: Quere e coida a túa familia**

-Facemos un cartel da familia: “A familia é fogar que acolle, acompaña e sanda”. Ou outro que poña: “Sen familia…” (e completamos o que nos faltaría se non a tivésemos.

-Programamos como orar nalgún momento do día en familia. Vemos como coidala.

***Que ides facer?***

**LECTURAS**

**ECLESIÁSTICO 3, 2-6.12-14: *Honra os teus pais.***

O Señor honra máis o pai que os fillos e afirma o dereito da nai sobre eles. **Quen honra o seu pai expía os seus pecados, e quen respecta á súa nai é como quen acumula tesouros**. Quen honra o seu pai alegrarase dos seus fillos e **cando rece, será escoitado.** Quen respecta o seu pai terá longa vida, e quen honra á súa nai obedece o Señor. **Fillo, coida de teu pai na súa vellez** e durante a súa vida non lle causes tristeza. Aínda que perda o xuízo, **sé indulxente con el** e non o despreces aínda estando ti en peno vigor. Porque a **compaixón cara ao pai** non será esquecida e servirache para reparar os teus pecados.

*Palabra do Señor.*

**SAL.127: *Ditosos os que temen o Señor e van polos seus camiños.***

**COLOSENSES 3, 12-21: *A vida de familia vivida no Señor.***

Irmáns: Como elixidos de Deus, santos e amados, **revestídevos de compaixón entrañable, bondade, humildade, mansedume e paciencia.** Soportádevos mutuamente e **perdoádevos** cando algún teña queixas contra outro. O Señor perdoouvos: facede vós o mesmo. E por encima de todo isto, **o amor**, que é o vínculo da unidade perfecta. **Que a paz de Cristo reine** no voso corazón; a ela fostes convocados, nun só corpo. **Sede tamén agradecidos**.

A palabra de Cristo habite entre vós en toda a súa riqueza; ensinádevos uns a outros con toda sabedoría; exhortádevos mutuamente. **Cantade a Deus, dádelle grazas de corazón**, con salmos, himnos e cánticos inspirados. E, todo o que de palabra ou de obra realicedes, sexa todo en nome de Xesús, dando grazas a Deus Pai por medio del. *Palabra do Señor.*

**SAN LUCAS 2, 22.39-40: *O neno ía crecendo cheo de sabedoría*** *(Breve)*

|  |
| --- |
| **Narrador:** Cando se cumpriron os días da purificación, segundo a lei de Moisés, os pais de Xesús levárono a Xerusalén para presentalo ao Señor. E, cando cumpriron todo o que prescribía a lei do Señor, Xesús e os seus pais volveron a Galilea, á súa cidade de Nazaré. O neno, pola súa banda, **ía crecendo e robustecéndose, cheo de sabedoría; e a graza de Dios** estaba con el. *Palabra del Señor.* |